Tenna-iyi-d imeslayen-agi s yiwet n tantala ur tt-fhimeɣ ara syen tezzi ɣer ṭṭaq ad tettmuqul ɣer berra, ma d nekkini susmeɣ kan ad txemmimeɣ s wawalen i d-tenna, yal ameslay yesԑa anamek, yal anamek yesԑa tidet, tuɣal-d ad tettxeẓẓir ɣur-i am akken tendem ɣef lahdur i d-tenna, ԑerḍeɣ ad d-rreɣ imeslayen-is seg yimeẓẓuɣen-iw s tmuɣli n wallen-is maca ur zmireɣ ara, ala ma yerra-ten-id ɣer wul-iw iwakken ad ẓreɤ lmԑena-s, ad ten-yeǧǧ deg ul-iw neṭḍen alamma yefna leԑmer.